
Text rozhodnutia
Súd: Spisová značka: Identifikačné číslo súdneho spisu: Dátum vydania rozhodnutia: Meno a priezvisko sudcu, VSÚ: ECLI:
Okresný súd Vranov nad Topľou 13T/22/2025 8825010105 29. 10. 2025 Mgr. Anna Monoková ECLI:SK:OSVT:2025:8825010105.2
ROZSUDOK V MENE SLOVENSKEJ REPUBLIKY Okresný súd Vranov nad Topľou samosudkyňou Mgr. Annou Monokovou v trestnej veci proti obžalovanému A. B., nar. XX.XX.XXXX vo C. D. B., trvale bytom D. E. XXX, okr. C. D. B. pre prečin zanedbania povinnej výživy podľa § 207 ods. 1, ods. 3 písm. c) Trestného zákona na hlavnom pojednávaní konanom dňa 29. októbra 2025 takto rozhodol: Podľa § 285 písm. f) Trestného poriadku obžalovaného A. B., nar. X.X.XXXX vo C. D. B., trvale bytom D. E. XXX, okr. C. D. B. pre skutok právne posudzovaný ako prečin zanedbania povinnej výživy podľa § 207 ods. 1, ods. 3 písm. c) Trestného zákona, ktorého sa mal dopustiť tak, že ako bývalý druh nevydatej matky F. G., nar. XX.XX.XXXX, bytom H. XX si v mieste svojho trvalého bydliska, ako aj mimo neho, úmyselne neplní svoju zákonnú povinnosť vyživovať alebo zaopatrovať iného, ktorá mu vyplýva zo Zákona o rodine a taktiež aj z uznesenia Okresného súdu Vranov nad Topľou pod číslom konania 8Pc/31/2023 zo dňa 20.02.2024, ktoré nadobudlo právoplatnosť dňa 20.03.2024 a vykonateľnosť dňa 26.03.2024, ktorým bol zaviazaný prispievať na výživu a úhradu niektorých nákladov nevydatej matke F. G. sumou 150 eur mesačne vždy do 25. dňa toho ktorého mesiaca vopred k jej rukám, pričom túto povinnosť si úmyselne neplní za mesiace 09/2024, 10/2024 a 12/2024, čím mu takto vznikol dlh na výživnom spolu v celkovej výške 450 eur a takto konal aj napriek tomu, že bol trestným rozkazom Okresného súdu Vranov nad Topľou pod č.k. 12T/22/2024 - 101 zo dňa 03.06.2024, ktorý nadobudol právoplatnosť dňa 10.07.2024, odsúdený za prečin zanedbania povinnej výživy podľa § 207 ods.1 Trestného zákona, za čo mu bol uložený podmienečný trest odňatia slobody na štyri mesiace so skúšobnou dobou osemnásť mesiacov v trvaní do 11.01.2026 spod obžaloby o s l o b o d z u j e , pretože trestnosť činu zanikla. odôvodnenie: Prokurátor Okresnej prokuratúry Vranov nad Topľou podal na obžalovaného A. B. (ďalej len „obžalovaný“) obžalobu pre skutok uvedený vo výroku tohto rozhodnutia, ktorý po právnej stránke kvalifikoval ako prečin zanedbania povinnej výživy podľa § 207 ods. 1, ods. 3 písm. c) Trestného zákona. V zmysle § 172 ods. 2 Trestného poriadku ak sa po vyhlásení rozsudku prokurátor aj obvinený vzdali odvolania alebo taký prejav urobili v lehote troch pracovných dní od vyhlásenia rozsudku, môže sa vyhotoviť zjednodušený písomný rozsudok, ktorý neobsahuje odôvodnenie. Ak ide o mladistvého obvineného, takéto vyhlásenie treba vyžiadať aj od zákonného zástupcu a zástupcu orgánu sociálnoprávnej ochrany detí a sociálnej kurately.
Tento rozsudok neobsahuje odôvodnenie nakoľko sa obžalovaný aj za osoby oprávnené podať odvolanie v jeho prospech a prokurátor na hlavnom pojednávaní vykonanom dňa 29.10.2025 po vyhlásení rozsudku výslovne vzdali práva na podanie odvolania. Poučenie: Proti tomuto rozsudku možno podať odvolanie do 15 dní od jeho oznámenia na Okresnom súde Vranov nad Topľou. Oznámením rozsudku je jeho vyhlásenie v prítomnosti toho, komu treba rozsudok doručiť. Ak sa rozsudok vyhlásil v neprítomnosti takejto osoby, oznámením je až doručenie rozsudku. Rozsudok môže odvolaním napadnúť prokurátor pre nesprávnosť ktoréhokoľvek výroku, obžalovaný pre nesprávnosť výroku, ktorý sa ho priamo týka, okrem výroku o vine v rozsahu, v ktorom súd prijal jeho vyhlásenie, že je vinný alebo vyhlásenie, že nepopiera spáchanie skutku uvedeného v obžalobe, poškodený pre nesprávnosť výroku o náhrade škody, zúčastnená osoba pre nesprávnosť výroku o zhabaní veci. Osoba oprávnená podať odvolanie proti niektorému výroku rozsudku môže ho napadnúť aj preto, že taký výrok nebol urobený, ako aj pre porušenie ustanovení o konaní, ktoré predchádzalo rozsudku, ak toto porušenie mohlo spôsobiť, že výrok je nesprávny alebo že chýba. Po vyhlásení rozsudku sa môže oprávnená osoba odvolania výslovne vzdať.

Zdroj: KAUZIS.SK – https://www.kauzis.sk/judikatura/r/ECLI:SK:OSVT:2025:8825010105.2 (dáta aktuálne k 9. 11. 2026). Záväzné je znenie zverejnené súdom.




